6. ΑΠΟΦΑΣΗ ΥΠΟΥΡΓΟΥ ΑΝΕΥ ΧΑΡΤΟΦΥΛΑΚΙΟΥ ΓΙΑ ΡΑΔΙΟΦΩΝΙΑ-ΤΗΛΕΟΡΑΣΗ Αριθ.1356 της 12/12 Ιουν.1984 (ΦΕΚ Β΄ 381) Σύσταση και αρμοδιότητες Επιτροπής Προγράμματος Λειτουργία, καθήκοντα και αρμοδιότητες της Εισηγητικής και Εκτελεστικής Γραμματείας της, και αρμοδιότητες και καθήκοντα του προϊσταμένου της Δ/νσης Προγραμμάτων ως προς την Διεύθυνση Προγραμμάτων και ως Προέδρου της Επιτροπής Προγράμματος της ΕΡΤ-2. Έχοντας υπόψη : 1.Τις διατάξεις του άρθρ.15 και 16 του Νομ.1288/1982 «περί ρύθμισης θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ, καθώς και άλλες διατάξεις», και ειδικότερα το άρθρ.16 παρ.4 και 5 του παραπάνω Νόμου. 2.Την με αριθ.Υ6/18.1.84 (ΦΕΚ Β 32/18.1.84) απόφαση του Πρωθυπουργού «περί αναθέσεως αρμοδιοτήτων στον Υπουργό άνευ Χαρτοφυλακίου ΑΝΑΣΤΑΣΙΟ ΠΕΠΟΝΗ», αποφασίζουμε : 1.Συνιστούμε Επιτροπή Προγράμματος (Ε.Π.) όργανο που εξαρτάται απευθείας από το Διοικητικό Συμβούλιο της ΕΡΤ-2. 2.Η Επιτροπή Προγράμματος μπορεί να έχει έως 11 μέλη που διορίζονται με απόφαση του αρμόδιου για Ραδιοφωνία-Τηλεόραση Υπουργού, ύστερα όμως από σύμφωνη γνώμη του Δ.Σ. της ΕΡΤ-2 και συνδέονται με την ΕΡΤ-2 με σχέση σύμβασης έργου, μη συμπεριλαμβανομένου του Προέδρου της. 3.Η Ε.Π., με εξαίρεση της παρ.4, έχει αποκλειστικά γνωμοδοτική αρμοδιότητα στη γενική πολιτική του Προγράμματος και σε όλα τα θέματα προγραμματισμού και εκπομπών. Ειδικότερα σε ό,τι αφορά τις εκπομπές, όλες οι σχετικές προτάσεις, από οπουδήποτε και αν προέρχονται ακόμη και από το Δ.Σ., θα παραπέμπονται για επεξεργασία Ε.Π. μέσω της Εισηγητικής και Εκτελεστικής Γραμματείας. Η γνωμοδότηση της Επιτροπής θα είναι γραπτή, και θα περιέχει πρότασή της για τη σκοπιμότητα, το περιεχόμενο, τη μορφή, τους συνεργάτες και το κόστος της εκπομπής και αυτά σε σχέση με τις ανάγκες του Προγράμματος και τις δυνατότητες του Προϋπολογισμού της ΕΡΤ-2. 4.Πρόεδρος της Ε.Π. είναι ο με οποιαδήποτε εκάστοτε σχέση Προϊστάμενος της Διεύθυνσης Προγραμμάτων (Δ.Πρ.) του οποίου οι αρμοδιότητες είναι : α) Διευθύνει τις εργασίες και τις συνεδριάσεις της Ε.Π. Σελ. 298,32(α) Τεύχος Θ83-Σελ.134 β) Προΐσταται όλων των υπηρεσιών και του Προσωπικού του Προγράμματος σύμφωνα με τις διατάξεις του άρθρ.14 του Π.Δ.300/74.  γ) Εισηγείται στο Δ.Σ., χωρίς ψήφο, τις γνωμοδοτήσεις της Ε.Π. για το Πρόγραμμα και τις εκπομπές. δ) Έχει την ευθύνη για την εκτέλεση των αποφάσεων του Δ.Σ. που αφορούν το Πρόγραμμα. ε) Αναθέτει, κατά τη κρίση του, την παρακολούθηση των διαφόρων τομέων του Προγράμματος σε μέλη της Επιτροπής και έχει τη διοικητική ευθύνη των σχετικών ενεργειών. 5.Η Επιτροπή Προγράμματος και ο Πρόεδρός της βοηθούνται στο έργο τους από την Εισηγητική και Εκτελεστική Γραμματεία της Ε.Π.(Ε.Ε.Γ.). Η Ε.Ε.Γ. είναι υπηρεσιακό όργανο. Υπάγεται διοικητικά στον Πρόεδρο της Ε.Π. Το προσωπικό της Ε.Ε.Γ. ορίζεται από τον Πρόεδρο του Δ.Σ. της ΕΡΤ-2 ύστερα από σχετική πρόταση του Προέδρου της Ε.Π. Η Ε.Ε.Γ. έχει ως αποστολή της : α) Τη συγκέντρωση, σύμφωνα με τις προδιαγραφές και τους όρους που θέτει ο Πρόεδρος και η Επιτροπή Προγράμματος, των αναγκαίων στοιχείων για τη συνολική αξιολόγηση όλων των προτάσεων εκπομπών που παραπέμπονται στην Ε.Π. β) Τη διατύπωση προς την Ε.Π. σχετικής για κάθε εκπομπή εισήγησης, που θα περιλαμβάνει και το κόστος της προτεινόμενης εκπομπής. γ) Την εκτίμηση ειδικά των στοιχείων κόστους των προτεινόμενων εκπομπών, θα στηρίζει σε γνωμάτευση Επιτροπής που θα λειτουργεί μόνιμα και στην οποία μετέχουν και εκπρόσωποι υποδεικνυόμενοι από την Εταιρεία Ελλήνων Σκηνοθετών, την ΕΤΕΚΤ και το προσωπικό της ΕΡΤ-2 με διαδικασίες οριζόμενες από τον κάθε αντίστοιχο φορέα. δ) Την παρακολούθηση κατά τομείς Προγράμματος, ύστερα από σχετική ανάθεση του Προέδρου της Ε.Π., της εκτέλεσης και του προγραμματισμού των εκπομπών που έχει εγκρίνει το Δ.Σ. 18.Ρ.γ.6 ΕΡΤ – 2 